
Organisering i udvalg AlmenBolig+

[bookmark: _GoBack]Afdelingsbestyrelsen kan vælge at organisere dele af sit arbejde i udvalg. I disse udvalg kan I engagere de resterende beboere, og dermed uddelegere noget af jeres ansvar. I AlmenBolig+ afdelinger er det nødvendigt at inddrage beboerne da bestyrelsen ikke skal udføre alle de praktiske opgaver selv. Samtidig øges beboerengagementet, naboskabet og ansvaret for afdelingen.

I det følgende vil I blive præsenteret for en række eksempler på udvalg, og hvordan organiseringen af disse udvalg med fordel kan tænkes.  

Som et eksempel har AlmenBolig+ afdelingen Danmarkshusene oprettet følgende udvalg; 
Fest og aktivitet, 
Teknik og ventilation, 
Renovation, 
Vintervedligeholdelse
Grønne arealer. 

Andre afdelinger har også:
It-udvalg,
Kommunikationsudvalg,
Fælleshusudvalg.

I Danmarkshusene er der krav om, at hvert enkelt lejemål er repræsenteret i mindst et udvalg, da det er ønsket, at alle husstande skal tage aktiv del i vedligeholdelse og aktiviteter i afdelingen. 

Husk jævnligt, at gøre oplysninger om de enkelte udvalg og udvalgsmedlemmer tilgængelig for beboerne. 

De enkelte udvalg skal som udgangspunkt løse og udføre de opgaver, som er tilknyttet deres område. Der kan dog være behov for arbejdsdage, hvor alle beboere deltager. 

Det er vigtigt, at strukturen i de enkelte udvalg er på plads fra starten. Det kan derfor være en fordel at etablere en kontaktgruppe i de forskellige udvalg, som kan varetage kontakten til bestyrelsen, være tovholder på udvalgets arbejdsopgaver og indkalde til udvalgsmøder. En kontaktgruppe skal bestå af mindst tre medlemmer fra udvalget. Kontaktgruppen for de enkelte udvalg har den overordnede beslutningskompetence i samråd med bestyrelsen.
Kontaktgruppen er ligeledes ansvarlig for at udarbejde vagtplaner og indkalde beboere til arbejdsdage. Med vagtplanerne kan de enkelte udvalgsmedlemmer hurtigt danne overblik over, hvornår deres husstand forventes at arbejde. Endvidere kan kontaktgruppen også få klarhed over, hvem der ikke lever op til forpligtelserne i udvalget. 

Beboerne kan også have ideer til projekter, som ikke er af en varig karakter. Det er vigtigt, at bestyrelsen støtter op om disse ideer. En måde at understøtte beboernes ideer er at oprette en pulje i budgettet til sociale arrangementer. På den måde skal beboere med gode ideer ikke vente i et år på at realisere et projekt. Dette er med til at fremme motivationen for at engagere sig i det sociale liv i afdelingen.

I afdelingen skal I beslutte hvor ofte i revidere udvalgene, måske der skal nedlægges nogen, måske der skal etableres nye og måske udvalgsmedlemmerne får lyst til at engagere sig i en andet udvalg. 

